open-index/open-wikipedia-markdown huggingface dataset:
אפקט הקרקע

ממוזער
**אפקט הקרקע** או **תּוֹצָא קַרְקָעִי** (Ground Effect) הוא תופעה אווירודינמית בה קטן כוח הגרר (כוח המתנגד לתנועת המטוס באוויר) שכנפי מטוס מייצרות כאשר הן קרובות לקרקע או לים בגובה השווה בערך למוטת כנפי המטוס. שיא האפקט, המזכיר כרית אוויר, מתרחש כאשר המטוס מנמיך עוד עד לגובה השווה למחצית ממוטת הכנפיים שלו. הגרר הנמוך על כנפי המטוס בזמן ההמראה יכול לגרום למטוס "לצוף" אף על פי שמהירותו נמוכה מממהירות הטיפוס הממולצת (V<sub>2</sub>).

אפקט זה מהווה סכנה לטייסים בלתי מנוסים בשעת המראה או נחיתה, אך מאפשר בנייה של כלי טיס מיוחדים שעברו התאמה לטיסה בגובה כה נמוך, כאשר כח הגרר קטן מאוד. כלי טיס שכזה יוצר באופן סדרתי בעיקר על ידי ברית המועצות וכונה אקרנופלן (Ekranoplans, ברוסית Экраноплан). הוא שייך למשפחת כלי התעופה המכונים באנגלית Ground Effect Vehicle (או GEV). עקב גובה הטיסה הנמוך, כלי טיס אלה יועדו לטוס במהירות של מאות קמ"ש מעל משטחים ישרים כמו ימים או מישורים רחבים, ועקב הגובה הנמוך גם לחמוק מקרני המכ"ם.

כלי טיס ייעודיים כאלה תוכננו כך שלא יהיו מסוגלים להתרומם באוויר מעל לגובה המנצל את אפקט הקרקע. לכן הם אינם נחשבים למטוסים לכל דבר ובמקומות מסוימים אף לא נדרש רישיון טיס מלא כדי להטיס אותם.

## היסטוריה
את התופעה תיאר לראשונה בשנת 1927 המדען הרוסי הנודע קונסטנטין ציולקובסקי, מאבות המסע לחלל. ציאולקובסקי סיפק הן את ההסבר התאורטי והן את הדרך לחשב את עוצמת "כרית האוויר" הנוצרת מתחת המטוס.

## הסבר תאורטי
באווירודינמיקה, כח העילוי מרים את כלי הטיס כלפי מעלה כאשר לחץ האוויר הנוצר מתחת הכנף גדול יותר מלחץ האוויר מעל הכנף.

מערבולות קצה כנף הן תופעה של זרימת האוויר סביב כנף המטוס. האוויר זורם סביב קצה הכנף, מהאזור שתחת הכנף לאזור שמעליה, תוך יצירת מערבולת באוויר אשר נשארת מספר דקות לאחר מעבר כלי הטיס. תופעה זו נובעת מהפרש הלחצים מתחת ומעל לכנף. ככל שהפרש לחצים זה גדל, כך גדלה עוצמתן של מערבולות קצה הכנף, היוצרות כח בכיוון מוטה לאחור. כח זה נקרא "גרר מושרה" והוא אחד מהמרכיבים העיקריים של כח הגרר, המפחית את העילוי ויוצר התנגדות בניגוד לכיוון הטיסה.

כאשר כלי הטיס מתקרב מספיק לקרקע או לים, אופן זרימת האוויר שנכלא בין כנפי המטוס לבין המשטח מתחתיו מנטרל חלק ניכר ממערבולת קצה הכנף ומפחית את כח הגרר עד כדי 40%.

הערה: דרך אחרת להתגבר על אותה בעיה ולהפחית את מערבולות קצה הכנף היא באמצעות הארכת הכנפיים כמו בדאון, או שימוש בכנפונים. מערבולת קצה הכנף נחלשת ככל שהיחס בין אורך הכנף לבין רוחב קצה הכנף גדל.

## תאונות הקשורות לאפקט הקרקע בעת המראה
כאשר מטוס עמוס במיוחד ממריא, בשניות הראשונות להמראה כח העילוי מופרע פחות ממערבולת קצה הכנף, הודות לאפקט הקרקע. לאחר מכן כאשר המטוס מתרחק מהקרקע, הטייס צריך לתקן את זווית ההתקפה כדי להתחשב בכח הגרר שמתחזק באופן פתאומי. מספר תאונות של הזדקרות פתאומית והתרסקות הוסברו כך.

## קישורים חיצוניים

## הערות שוליים

קטגוריה:מונחים בתעופה
סוכנות ביון ההגנה

**סוכנות ביון ההגנה** (באנגלית: The **Defense Intelligence Agency**, בראשי תיבות: **DIA** מילולית: סוכנות מודיעין ההגנה) היא סוכנות הריגול הצבאית של ארצות הברית, הכפופה למחלקת ההגנה של ארצות הברית. הסוכנות הוקמה ב-1 באוקטובר 1961 על ידי הנשיא ג'ון פ. קנדי בהמלצת מזכיר ההגנה, רוברט מקנמארה. 

לאחר מלחמת העולם השנייה עד להקמת ה-DIA, שלוש מחלקות צבאיות (מודיעין הצי, מודיעין חיל האוויר ומודיעין הצבא) עסקו באיסוף, ייצור והפצת מודיעין לשימוש הזרוע שלהן בלבד. הדבר גרם לעבודה כפולה ויקרה, שהייתה לא יעילה וחסרת תיאום.

## מבנה
ה-DIA כוללת שורת מנהלות האחראיות לאיסוף מודיעין צבאי בדרכים שונות, בהן:
* שירות הביון החשאי של מחלקת ההגנה של ארצות הברית - אחראי לאיסוף מודיעין אנושי (HUMINT) באמצעות סוכנים, מקורות ושיתוף פעולה עם גופי ביון זרים.
** מערך נספח ההגנה
* מנהלת מודיעין אותות ואמצעים ואיסוף טכני (DT, Directorate for MASINT and Technical Collection) - אחראית לפיקוח מכ"מים, מודיעין כימי וביולוגי וביון גרעיני.
* מנהלת הניתוח (DI, Directorate for Analysis) - אחראית לניתוח התפתחות פוליטיות במדינות זרות העלולות להשפיע על ארצות הברית ואינטרסיה מעבר לגבול. מקבילה לחטיבת המחקר של אגף המודיעין בישראל.
** המרכז הלאומי לביון רפואי, פורט דטריק, מרילנד
** מרכז מודיעין החלל והטילים, האנטסוויל, אלבמה
** כוח המשימה המודיעיני המשולב למלחמה בטרור
* מנהלת מודיעין המטות המשולבים (J2, Directorate for Intelligence Joint Staff) - אחראית לייעוץ ותמיכה בראשי המטות המשולבים לצורך איסוף מודיעין צבאי זר ותכנון המלחמה.
* המרכז לתיאום מבצעי ביון הגנתיים (DJ, Defense Intelligence Operations Coordination Center) - אחראית למודיעין אסטרטגי, טקטי ומבצעי.
* מכללת מודיעין ההגנה הלאומית.
* מרכז ניתוח ביון ההגנה, בסיס האוויר בולינג, וירג'יניה.

## מנהלי הסוכנות

## ראו גם
* הסוכנות לביטחון לאומי
* קהילת המודיעין האמריקנית
* מנהל המודיעין הלאומי
* מחלקת ההגנה האמריקנית
* אגף המודיעין (אמ"ן), המקבילה הישראלית
* מודיעין ההגנה, המקבילה הבריטית
* המינהל הראשי של המטה הכללי הרוסי, המקבילה הרוסית

## קישורים חיצוניים

* 

* האתר הרשמי של סוכנות הביון הצבאית של ארצות הברית
* 

## הערות שוליים

*
קטגוריה:קהילת המודיעין האמריקאית
קטגוריה:ארצות הברית: צבא וביטחון
קטגוריה:ארגוני מודיעין צבאי
קטגוריה:מחלקת ההגנה של ארצות הברית
דייוויד מקולי

**דייוויד מקולי** (באנגלית: **David Macaulay**; נולד ב-2 בדצמבר 1946) הוא סופר ומאייר אמריקאי.

## ביוגרפיה
מקולי נולד בלנקשייר שבאנגליה, ובגיל 11 היגרה משפחתו לניו ג'רזי. הוא החל לצייר בגיל צעיר. בשנת 1964, לאחר שסיים תיכון, נרשם ללימודי ארכיטקטורה בבית הספר לעיצוב של רוד איילנד. את שנתו החמישית ללימודים עשה באיטליה. בשנת 1997 התאזרח בארצות הברית. על עבודתו קיבל מענק של עמיתי מקארתור.

ספרו הראשון, *Cathedral*, משנת 1973, היה תיאור מאויר של הקמת קתדרלה גותית.

ספרו המפורסם ביותר, *The Way Things Work*, משנת 1988, מתאר באיורים את מנגנוני הפעולה של רבות מהטכנולוגיות המוכרות לקורא מחיי היום יום.

## מספריו

**Cathedral: The Story of its Construction* (1973) (winner of the 1975 Deutscher Jugendliteraturpreis for children's non-fiction)
**City: A Story of Roman Planning and Construction* (1974)
**Pyramid* (1975)
**Underground* (1976)
**Castle * (1977)
**Great Moments in Architecture* (1978)
**Motel of The Mysteries* (1979)
**Unbuilding* (1980)
**Help! Let Me Out!* (1982, David Porter (Author), David MacAulay (Illustrator))
**Mill* (1983)
**Baaa* (1985)
**Why the Chicken Crossed the Road* (1987)
**The Way Things Work* (1988; text by David Macaulay and Neil Ardley; updated in 1998 as *The New Way Things Work*)
**Black and White* (1990)
**Ship* (1994)
**Shortcut* (1995)
**Rome Antics* (1997)
**The New Way Things Work* (1998)
**Building the Book Cathedral* (1999)
**Building Big* (2000)
**Angelo* (2002)
**Mosque* (2003)
**The Way We Work* (October 7, 2008)


## קישורים חיצוניים

* 

* ביוגרפיה קצרה 

קטגוריה:עמיתי מקארתור
קטגוריה:מאיירים אמריקאים
קטגוריה:סופרים אמריקאים
קטגוריה:זוכי מדליית מדעי הרוח
קטגוריה:מהגרים מבריטניה לארצות הברית
קטגוריה:בוגרי בית הספר לעיצוב של רוד איילנד
קטגוריה:אמריקאים שנולדו ב-1946
קטגוריה:זוכי מדליית קולדקוט
יום שבתון

**יום שבתון** הוא יום שמרבית האוכלוסייה, או קבוצה מובחנת באוכלוסייה, אינה עובדת בו, עקב אירוע מיוחד שחל ביום זה. 

האירוע בגינו הוכרז יום שבתון יכול להיות מסוגים שונים:
* חג דתי, שעל פי מצוות הדת מאמיניה נדרשים שלא לעבוד בו אלא להקדישו לציון החג.
* חג לאומי, שעליו מכריזה המדינה כיום שבתון.
* יום המוקדש למטרה חשובה, שראוי להשבית למענה את המשק. דוגמה לכך בישראל הם ימי הבחירות לכנסת, והבחירות לרשויות המקומיות המוכרזים כשבתון כדי לאפשר לפנות את בתי הספר מתלמידיהם לשם מיקום קלפיות, ולאפשר לאזרחים להצביע בנחת ואף להקדיש מזמנם לפעילות הקשורה בבחירות, כגון ישיבה בוועדת קלפי. 
* יום לציון אירוע חד-פעמי רב חשיבות.

בקביעתו של יום שבתון שני מרכיבים:
* קביעת האוכלוסייה הפטורה מעבודה ביום זה או שאסור להעבידה ביום זה. במדינת ישראל אסור להעסיק יהודי בחגי ישראל (אלא בהיתר מטעם משרד התמ"ת) וכל התושבים פטורים מלעבוד ביום הבחירות לכנסת (למעט אלה שעבודתם חיונית לקיום הבחירות). 
* קביעת התגמול שיינתן לעובדים שאינם עובדים ביום זה ולעובדים שבכל זאת יידרשו לעבוד ביום זה.

## ימי שבתון בישראל
* שבת: יום אחד בשבוע
* ראש השנה: יומיים
* יום כיפור: יום אחד
* סוכות: יום אחד (ראשון של סוכות)
* שמחת תורה: יום אחד 
* פסח: יומיים (ראשון ושביעי של פסח)
* יום העצמאות: יום אחד
* שבועות: יום אחד
* יום הבחירות לכנסת: יום אחד
* יום הבחירות לרשויות המקומיות (החל מ-2018): יום אחד

ישנן חברות המעניקות לעובדיהן יום חופשה מלא גם בערבי חג.
בישראל, חגי ישראל, שעל פי ההלכה המלאכה אסורה בהם, הם ימי מנוחה ליהודים, בהתאם לחוק שעות עבודה ומנוחה ופקודת סדרי השלטון והמשפט. זכותו של עובד לשכר בימים אלה, אף שאינו עובד בהם, מופיעה בצו הרחבה. חגים של בני דתות אחרות, שהם רשאים לראותם כימי מנוחה, מפורטים בהודעה שפרסמה הממשלה מכוח פקודת סדרי השלטון והמשפט. בשנותיה הראשונות של מדינת ישראל היה אחד במאי יום שבתון במפעלי ההסתדרות.
כמו כן בשנת 2017 חוקקה כנסת ישראל את חוק יום הניצחון, לרגל ניצחון בעלות הברית על גרמניה הנאצית. החוק מאפשר יום שבתון ב-9 במאי.
## ראו גם
*יום שבתון

## הערות שוליים

*
קטגוריה:דיני עבודה
שבתון
טנטור (כובע)

שמאל|ממוזער|250px|לבוש נסיכה לבנונית במאה ה-19 החובשת לראשה טנטור
**טנטור** (בערבית: **طنطور**) הוא כובע מחודד בצורת קונוס אשר מקצהו משתלשל אריג משי או בד המיועד לנשים, בדומה להנין. הכובע היה פופולרי בקרב הנשים הנשואות מהמעמד הגבוה בלבנט במאה ה-19.

## ראו גם
* טנטור
* טנטורה
* גבעת התיתורה

## קישורים חיצוניים

* אודות הכובע, באתר מוזיאון טרק רג'אב
* אודות הכובע

קטגוריה:כובעים
הברית הצרפתית-רוסית

[שמאל|ממוזער|250px|מערכת הבריתות באירופה ערב מלחמת העולם הראשונה: באפור [ההסכמה המשולשת – פועל יוצא של הברית הצרפתית-רוסית – ובאדום הברית המשולשת.]]
**הברית הצרפתית-רוסית** הייתה ברית הגנה בין הרפובליקה הצרפתית השלישית ובין האימפריה הרוסית אשר התקיימה בין השנים 1892–1917. הברית שמה קץ לבידוד המדיני של צרפת לאחר תבוסתה במלחמת צרפת–פרוסיה (1870–1871) וערערה את העליונות של האימפריה הגרמנית באירופה.

הברית המשולשת משנת 1882 בין הקיסרות הגרמנית, האימפריה האוסטרו-הונגרית וממלכת איטליה הותירו את האימפריה הרוסית בעמדה פגיעה, בזמן שתבוסת צרפת במלחמתה עם פרוסיה בשנת 1870 (אשר בעקבות איחוד גרמניה הפכה בשנת 1871 לאימפריה הגרמנית) הובילה לבידודה בזירה הדיפלומטית. למרות ההבדלים בין צורות המשטר בין שתי המדינות, צרפת הרפובליקנית ורוסיה האוטוקרטית, יצרו חיבור מהיר וחזק. כבר משנת 1888 החלה צרפת להזרים הלוואות זולות לתעשייה הרוסית באמצעות בורסת פריז. 

בשנת 1890 פקע הסכם הברית בין רוסיה לגרמניה אשר נחתם על ידי אוטו פון ביסמרק ב-1887. הקיסר הגרמני, וילהלם השני, אשר פיטר את ביסמרק, לא הגיב לבקשות הרוסים לחדש את ההסכם. כנגד האיום שהציבה הברית המשולשת העוצמתית במרכז אירופה, כרתו הרוסים והצרפתים ברית הגנה, התקפה כל עוד קיימת אותה ברית משולשת. על פי ההסכם, שני הצדדים היו מחויבים לסייע אחד לשני במקרה של התקפה מצד מדינה שלישית, תוך שמירה על יציבות באזור. בשנת 1891 ביקרה משלחת הצי הצרפתי ברוסיה, והתקבלה בחמימות על ידי הצאר אלכסנדר השלישי. היה זה ביקור היסטורי אשר סימל את הפסקת העוינות בין שתי המדינות, אשר התקיימה מאז כיבושי נפוליאון. הברית שנחתמה ב-1892 נכנסה לתוקף ב-1894 והחזיקה מעמד עד לתום מלחמת העולם הראשונה. 

הברית הצרפתית-רוסית יצרה בנוסף בעקיפין גם הבנה מוסכמת ומשולשת עם בריטניה, אשר הייתה קשורה בהסכמי הבנה עם רוסיה בנושאים נוספים שהיו במחלוקת בין המדינות. יחד עם ההסכמה הלבבית בין צרפת לבריטניה, הפכו שלוש המדינות למאוגדות תחת ברית משותפת שכונתה ההסכמה המשולשת.

## קישורים חיצוניים

* 

קטגוריה:בריתות צבאיות
צרפתית-רוסית
צרפתית-רוסית
קטגוריה:מלחמת העולם הראשונה: דיפלומטיה
קטגוריה:יחסי צרפת–רוסיה
SUV

[[לנד רובר ריינג' רובר דור רביעי|שמאל|ממוזער|250px]]
[[מרצדס-בנץ G-קלאס דור שני|שמאל|ממוזער|250px]]
[ממוזער|[טויוטה לנד קרוזר פראדו J120 מ-2005|טקסט=]]
[ממוזער|שמאל|[מיצובישי פאג'רו דור שלישי]]
**SUV** הן ראשי התיבות של **Sport Utility Vehicle** (מילולית: רכב ספורט תועלת) הוא סוג של כלי רכב המשלב בין יכולות נסיעה בשטח כמו של רכב שטח לבין יכולות נסיעה בכביש כמו של מכונית נוסעים. לכן נקרא בעברית גם רכב "כביש-שטח" או רכב "פנאי-שטח" ואף "ג'יפ".

רכב פנאי חולק איתו מאפיינים מסוימים של רכב שטח, כמו הנעה כפולה, נעילת דיפרנציאל וגלגל אחורי. בניגוד למכוניות קונבנציונליות, המונעות על ידי הנעה קדמית ולעיתים רחוקות יותר על ידי הנעה אחורית, לרכבי SUV יש בדרך כלל הנעה כפולה (4×4). רכבי SUV מסוימים כוללים גם יכולת גרירה של טנדר. העיצוב של רכב SUV כולל תא מנוע גדול יחסית, ובדרך כלל גם מנוע בנפח גדול. לעיתים קרובות לרכבי SUV יש גרסה ארוכה וגרסה קצרה.

רכבי ה-SUV זכו לפופולריות גדולה בארצות הברית בסוף שנות ה-90 של המאה ה-20 ובמהלך תחילת העשור הראשון של המאה ה-21. הפופולריות של רכבי SUV נמצאת בדעיכה מאז בעיקר בשל העלייה המשמעותית של מחירי הדלק והמשבר הכלכלי העולמי ב-2008. בשל כך, רכבי SUV מסורתיים שהתבססו על שלדת סולם בדומה לרכב שטח וטנדר, מוחלפים בהדרגה בסוג כלי רכב המכונה קרוסאובר, שהוא בעל שלדה אחודה בדומה למכונית נוסעים, שמשקלה נמוך יותר ותורמת לצריכת דלק טובה יותר. רכבי פנאי מגיעים לעיתים בתצורת רכב פנאי קופה

רכבי SUV ספגו ביקורת על צריכת הדלק הגבוהה, זיהום האוויר והסיכון המוגבר שהם גורמים לכלי רכב אחרים בעת תאונת דרכים. זאת בגלל הגודל, הקשיחות, והפגושים הגבוהים שלהם. קיימים גם רכבי SUV היברידיים כדוגמת הפורד אסקייפ ההיברידי, אולם מנוע הבעירה הפנימית שלהם גדול יותר מאשר במכונית היברידית, בשל המומנט הרב שצריך בנסיעה בשטח, והם מחייבים הפעלה רציפה שלו, עקב צריכת הסוללה הגבוהה, במיוחד בנסיעה בשטח וכן בגלל המרכב הכבד שלהם, כך שהחיסכון שלהם בדלק מוטל בספק. ביקורת הוטחה גם נגד רכבי SUV חשמליים, כיוון שייצור רכבי SUV, מזהם יותר את הסביבה מאשר ייצור מכוניות רגילות, כך שהם נראים יותר כמו גרינווש מאשר מאמץ לצמצום פליטת גזי החממה. בנוסף, הועלתה ביקורת על הפרסום של רכבי SUV בכך שהרכבים מופיעים כאשר הם מוצגים בשטח טבעי ובכך מהווה גרינווש. לדוגמה בשנת 2023 החליטה הרשות הבריטית האחראית לנוהלי פרסום, ה-ASA (ראשי תיבות של Advertising Standard Authority), לאסור על שידור פרסומות של חברת טויוטה, שלטענתה קידמו את השימוש בכלי הרכב באופן שאינו מתחשב בהשפעה שיש להם על הטבע והסביבה (אף כי הרכב שהופיע בפרסומות, טויוטה היילקס הוא טנדר ולא SUV).

## ראו גם
* רכבי שטח ופנאי גדולים
*קרוסאובר (מכונית)
*השמנת רכב

## קישורים חיצוניים

## הערות שוליים

*
*
קטגוריה:ערכים שבהם תבנית בריטניקה אינה מתאימה
קטגוריה:מכוניות לפי סיווג
לעיניך הכחולות

**לעיניך הכחולות** הוא אלבומו הרביעי כסולן של יהודה פוליקר. האלבום מורכב בעיקר מקטעים אינסטרומנטליים פרט לשני שירים המכילים מילים. האלבום יצא באפריל 1992 בחברת התקליטים NMC. האלבום נכתב בעקבות מותו של בן אחיו של פוליקר, , שנהרג על ידי חבר ליחידתו בצבא. פוליקר גנז את האלבום עליו עבד קודם לכן, והחל לעבוד במקום על אלבום אינסטרומנטלי. האלבום היווה מעין רקוויאם לבן אחיו, שתמונתו מופיעה בעטיפת האלבום.

הקטע המפורסם ביותר מהאלבום היה "סולם יעקב", בו נשמעת מקהלת "פרחי בית שאן". האלבום כלל גם שני פזמונים מושרים, "נד נד" שכתב יהונתן גפן ו"זינגואלה" שתרגם יעקב גלעד לפי שיר יווני של קזנג'ידיס.

## שותפים באלבום
ביצירת האלבום השתתפו מוזיקאים אחדים, ביניהם:
* חיים רומנו - בוזוקי, גיטרה אקוסטית
* ניר צדקיהו - תופים וכלי הקשה, קולות רקע
* אמיר גבירצמן - זורנה, סקסופון, חמת חלילים, מפוחית
* טל הרצברג - גיטרה בס
* גלעד עצמון - כלי נשיפה וקלידים
* יהודית תמיר - קולות רקע
* שפי ישי - אקורדיון
* יוריק בן דוד - קולות רקע

## רשימת השירים באלבום
# סולם יעקב - בהשתתפות מקהלת הילדים "פרחי בית שאן" עם הסולן אבי פרץ
# הם רקדו יחפים
# קיר המוות
# ילדי גן השיש
# לעיניך הכחולות
# שושנים של פחם
# שולחן לשניים
# כמה רחוק זה רחוק
# האוטובוס של החלומות
# היה שלום חבר
# טבעות עשן
# נד נד
# הקדוש והתמים
# חלום יעקב
# זינגואלה

## קישורים חיצוניים

* האלבום באתר הספרייה הלאומית

## הערות שוליים

קטגוריה:אלבומי יהודה פוליקר
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
דני ימין

**דני ימין** (נולד ב-7 ביוני 1958) הוא מנהל ישראלי, יו"ר בנק דיסקונט לישראל ולשעבר מנכ"ל חברת מיקרוסופט ישראל ויו"ר הוועד המנהל של הטכניון.

## ביוגרפיה
למד הנדסת תעשייה וניהול ומערכות מידע בטכניון. עם סיום לימודיו עבד בחברת סטארט-אפ קטנה שעסקה בפיתוח תוכנה.

בשנת 1985 הצטרף לחברת אלסינט, שעסקה בפיתוח וייצור מוצרי הדמיה רפואית, בה שימש כמנהל מערכות מידע.

הקים את חברת מלם צפון ושימש כמנכ"ל החברה. בשנת 2002 מונה למשנה למנכ"ל במיקרוסופט ישראל.

בינואר 2005 מונה למנכ"ל מיקרוסופט ישראל. היה חבר גם במועצת המנהלים של MSN ישראל ושל בזק-זהב.

בשנת 2006 אירח את ביל גייטס בביקורו הראשון בארץ.

בשנת 2010 התמנה כיו"ר מועדון ה-100 של בוגרי הטכניון והצטרף לוועד המנהל של הטכניון.

בשנת 2012 מונה ליו"ר הוועד המנהל של הטכניון.

בשנת 2015 סיים את תפקידו כמנכ"ל מיקרוסופט ישראל, מונה לסגן נשיא במיקרוסופט וחבר בהנהלה העולמית של ארגוני האנטרפרייז במיקרוסופט העולמית. ימין נכנס לתפקידו ב-1 ביולי 2015. בשנת 2018 פרש מחברת מיקרוסופט.

מדצמבר 2020 עד אוגוסט 2022 שימש דירקטור בחברת ישראכרט.

בתחילת 2023 מונה לדירקטור בבנק דיסקונט, ובנובמבר 2023 נבחר ליו"ר דירקטוריון הבנק ונכנס לתפקיד זה בינואר 2024.

## קישורים חיצוניים
* 
* המשפיע האישי שלי - דני ימין מנכ"ל מיקרוסופט ישראל, ראיון וידאו

## הערות שוליים

קטגוריה:מנכ"לי מיקרוסופט ישראל
קטגוריה:יושבי ראש בנק דיסקונט לישראל
קטגוריה:דירקטורים ישראלים
קטגוריה:בוגרי הטכניון - מכון טכנולוגי לישראל: הנדסת תעשייה וניהול
קטגוריה:ישראלים שנולדו ב-1958
אחווה (קיבוץ)

**אחווה** היה קיבוץ ערבי-ישראלי שהתקיים בשנותיה הראשונות של מדינת ישראל.

## היסטוריה
רעיון הקמת הקיבוץ עלה לאחר סיומה של מלחמת העצמאות, כאשר פועלים ערבים התרכזו בלוד כתוצאה מן המלחמה, והקמתו נועדה לפתור את מצוקתם. הרוח החיה מאחורי הרעיון, עמר אל–זנאתי, היה בעל קשרים עם אנשי ההסתדרות ואנשי מפלגות ציוניות סוציאליסטיות עוד לפני הקמת המדינה, ועתה ניצל קשרי אלו כדי לקדם את רעיון הקמת הקיבוץ הערבי.

אל-זנאתי הצליח לגבש גרעין של 35 חברים שהקים את הקיבוץ ב-1949, על אדמה בקרבת נמל התעופה לוד. חברי הקיבוץ התפרנסו מחקלאות; הם עיבדו את אדמות הקיבוץ וכן התפרנסו עבודת חוץ במשקים חקלאים מחוץ לקיבוץ, אולם בהדרגה עברו רוב החברים לעבוד בפרדסי הסביבה, וכך כלכלת הקיבוץ התבססה על הכנסה מעבודת חוץ.

אט אט החל הקיבוץ להתפרק, כתוצאה מחוסר האמון של החברים באל-זנאתי, שעמד בראש הקיבוץ, וחוסר סיפוק מעקרון השיתוף שעמד בבסיסה של התנועה הקיבוצית; וכך, כשנה לאחר הקמתו נותרו בקיבוץ מספר מצומצם של חברים. לתהליך זה תרם סירובם של ארגוני התנועה הקיבוצית לקבל את הקיבוץ לשורותיהם וקיבוצים אחרים סירבו לפניות לסייע לקיבוץ.

הקיבוץ התפרק ב-1951.

## קישורים חיצוניים
* 	

קטגוריה:יישובים ישראליים שננטשו
קטגוריה:יישובים ערביים בישראל
קטגוריה:יישובים שהוקמו ב-1949
קטגוריה:לוד
קטגוריה:קיבוצים לשעבר
פורום ישראלי לאנרגיה

**פורום ישראלי לאנרגיה** הוא עמותה המקדמת משק אנרגיה בר-קיימא בישראל.

מטרת הפורום היא לייצג את האינטרס האזרחי בתהליכי קבלת ההחלטות במשק האנרגיה. הפורום הוקם כדי להוות ציר מרכזי ומרכז ידע לנושאי האנרגיה בקרב ארגוני הסביבה והחברה. אמנם ישנם ארגונים רבים העוסקים בתחום האנרגיה, אך המורכבות הרבה של תחום האנרגיה מחייבת התמקדות והתמקצעות בתחום.

לפורום מועצה ציבורית הכוללת אנשי אקדמיה ומומחים, אנשי תעשייה ועסקים המייעצת ותומכת בפעילות הפורום, ובהם פרופ' פנחס אלפרט מאוניברסיטת תל אביב.

הפורום פועל בשלושה מישורים:
* התייעלות אנרגטית
* אנרגיה מתחדשת
* גז טבעי

ועל פי דרכי הפעולה הבאות:
* איסוף מידע ופרסום דוחות מקצועיים בנושא מדיניות אנרגיה
* פעילות מול קובעי מדיניות כדי לקדם מדיניות התומכת ומתמרצת התייעלות אנרגטית במשק
* שיתוף פעולה עם גורמים שונים במשק האנרגיה - כגון חברת החשמל, התאחדות התעשיינים, ועוד - כדי לקדם את נושא ההתייעלות במשק
* עבודה עם גופים בחו"ל להבאת ידע וניסיון לישראל.

## פעולות עיקריות של הפורום
* פרסום שני דוחות המתנגדים להקמת תחנת הכוח הפחמית הנוספת באשקלון.
* הובלת 'שולחן עגול' בהשתתפות בכירי חברת החשמל וארגוני הסביבה בישראל, שהמליץ בפני שר התשתיות על מדיניות לקידום התייעלות אנרגטית בישראל.
* פרסום דוח אודות החסמים ליישום התייעלות אנרגטית בישראל, והמלצה על צעד עיקרי לקידום הנושא - העלאת מחיר החשמל והעברת הכספים לקופה ייעודית לתמיכה בפרויקטים של התייעלות.
* פרסום סקירה המראה כי השקעה בהתייעלות אנרגטית היא כלכלית פי 19 מהשקעה באנרגיות מתחדשות, וקריאה להשקעה מאוזנת יותר של כספי הציבור בין התייעלות ואנרגיות מתחדשות.
*הגשת בג"ץ 4374/15, יחד עם התנועה לאיכות השלטון בישראל ועמותת אדם טבע ודין כנגד מתווה הגז שפרסמה ממשלת ישראל (שזכה לכינוי בג"ץ מתווה הגז), ובפרט נגד "פסקת היציבות" שבו, לפיה גם ממשלות עתידיות תהיינה כבולות למתווה זה

## קישורים חיצוניים
* 

* 
* 

## הערות שוליים

קטגוריה:ישראל: ארגונים להגנת הסביבה
קטגוריה:ישראל: עמותות
שירות האבטחה הפדרלי של ארצות הברית

**שירות האבטחה הפדרלי של ארצות הברית** (באנגלית: The **Federal Protective Service**, בראשי תיבות: **FPS**) הוא סוכנות פדרלית במחלקה לביטחון המולדת של ארצות הברית, חלק מהמינהל לתוכניות והגנה לאומית. השירות אחראי לביטחונם ואכיפתם של כ-9,000 מבנים ומתקנים ממשלתיים. 

שירות האבטחה הפדרלי היא סוכנות אכיפת חוק פדרלית המעסיקה 2,100 עובדים מהם כ-900 קציני אבטחה ומשתפת פעולה עם חברות אבטחה פרטיות. עד אוקטובר 2009 השירות היה חלק אכיפת המכס וההגירה עד שהועבר לאחריות המינהל לתוכניות והגנה לאומית.

שירות האבטחה הפדרלי הוקם לראשונה בשנת 1971 על מנת לאבטח מתקני ממשל פדרליים ואחריותם כללה אבטחה מלאה בבנייני ממשל.

צוות האכיפה של שירות האבטחה הפדרלי בארצות הברית מתאמן באקדמיית הארגון, בבסיס האימונים שבגלינקו, ג'ורג'יה - מרכז אימון האכיפה הפדרלי

## סמכויות
בעת אבטחת מתקני ממשל פדרליים, ביכולתם של קציני השירות:
# לאכוף חוקים ותקנות פדרליות לענייני הגנה על נפש ורכוש;
# לשאת נשק;
# לבצע מעצרים אם יש יסוד סביר להניח כי האדם שנעצר ביצע או עובר עבירה פלילית;
# לחקור עבירות שבוצעו נגד רכוש בבעלות הממשלה הפדרלית;

## ראו גם
* המחלקה לביטחון המולדת

## קישורים חיצוניים

* 
* דף הארגון באתר המחלקה לביטחון המולדת 

קטגוריה:ארצות הברית: צבא וביטחון
קטגוריה:המחלקה לביטחון המולדת של ארצות הברית
קטגוריה:וושינגטון די. סי.: ארגונים
יהודה שומרוני

[250px|ממוזער|יהודה שומרוני משחק שחמט עם תושבי נשר. עומד משמאל [ישראל קלרטג]]
שמאל|ממוזער|250px|יהודה שומרוני עומד בישיבת הפתיחה הראשונה של המועצה המקומית נשר
**יהודה שומרוני** (16 בנובמבר 1900 – 28 בדצמבר 1962) היה ראש המועצה הראשון של המועצה המקומית נשר בין השנים 1952–1957.

## חייו
שומרוני נולד בחבל טרנסילבניה שברומניה, שם נמנה עם מנהיגי הנוער היהודי במקום. הוא עלה לארץ ישראל בשנת 1925. בארץ עבד כפועל בייבוש ביצות חדרה, היה ממארגני קבוצת העבודה "טל" בחדרה, וכשהקבוצה התפרקה מפאת מחסור בעבודה, המשיך שומרוני בתפקידו כמדריך ומורה דרך לנוער עולה מטרנסילבניה. בעבודות סלילת כבישים בחיפה, ירושלים. בשנת 1928 החל לעבוד כפועל בבית חרושת למלט נשר, בפריקת פחם, באריזת מלט, במגרסת הגבס ועוד. בנוסף מילא תפקידים ציבוריים שונים והיה ממנהיגי השכונה לפני הקמת המדינה.

אחרי מלחמת העולם השנייה טיפל במסגרת אונרר"א (UNRRA) בעלייתם של יהודי אירופה ששהו במחנות באיטליה ופעל להעלתם ארצה במסגרת עלייה ליגלית או במסגרת ההעפלה. בשנת 1947 לאחר שובו מאיטליה, התגייס לכוחות ההגנה. לחם במלחמת השחרור ושירת במשך שנתיים בחטיבת גולני. כשנוסד "שחל" - ארגון שליחים למילוי תפקידים חלוציים ביישובי הנגב, עבר לאילת ושימש כמזכיר הראשון של מועצת פועלי אילת. השתתף בבניית נמל אילת.

במסגרת מפא"י היה בין יוזמי חוג יוצאי הונגריה ופעל לשילובם של יהודי הונגריה בהסתדרות. במסגרת מפא"י ארגן את תנועת שח"ל.

בשנת 1952 החליט משרד הפנים לאחד את השכונות נשר, גבעת נשר, תל חנן ובן-דור לרשות מקומית אחת. עד אז התנהלה כל שכונה בנפרד. לשכונת גבעת נשר ונשר כל אחת בנפרד היה ועד קהילה. שכונת תל חנן, שראשוניה התיישבו בבתיו הנטושים של הכפר הערבי בלד א-שייח', שהפכו לרכוש המדינה, הייתה בניהולה של "רשות הפתוח" ולא היה לה כל מעמד רשמי כיישוב. כנ"ל שכונת בן דור שראשוניה התיישבו בבתיה הנטושים של חוואסה בימי מלחמת העצמאות. על פי המלצת מפא"י מונה שומרוני להיות ראש המועצה המקומית נשר ולארגן את ארבע השכונות ליישוב אחד. שומרוני פרש מתפקידו בשנת 1957 מסיבות בריאותיות.

לאחר פרישתו ריכז במסגרת מפא"י את בניית בית המפלגה ב"כיכר סולל בונה" חיפה, ופעל כנציג קופת הפקיד שעסקה בביטוח פנסיוני. באזור חיפה. לזכרו נקרא הגן סביב בניין עיריית נשר "גן יהודה".

## קישורים חיצוניים

## הערות שוליים

קטגוריה:ישראלים ילידי רומניה
קטגוריה:אנשי העלייה הרביעית
קטגוריה:ראשי מועצת נשר
קטגוריה:ראשי רשויות מקומיות מטעם מפא"י
קטגוריה:ישראלים שנולדו ב-1900
קטגוריה:ישראלים שנפטרו ב-1962
שון ג'ונסון

**שון ג'ונסון** (באנגלית: **Shawn Johnson**; נולדה ב-19 בינואר 1992) היא מתעמלת אמריקאית בעבר. היא אלופה אולימפית (בייג'ינג 2008) על הקורה. בעלת ארבע מדליות, מהן אחת זהב ושלוש כסף (קבוצתית, קרב-רב וקרקע) ואלופת העולם לשנת 2007, בעלת שלוש מדליות זהב (קבוצתית, קרב-רב וקרקע). כיום היא עוסקת בפרסום, בדוגמנות ובהופעות.

## ביוגרפיה
ג'ונסון נולדה בעיר דה מוין שבמדינת איווה כבת יחידה. למדה התעמלות מגיל שלוש. היא התאמנה בהדרכתו של ליאנג צ'או והחל משנת 2006 אלופת ארצות הברית בהתעמלות מכשירים (זכתה בג'וניור אבל עם ניקוד יותר גבוה משל הזוכה בסיניור). ההופעה הידועה ביותר שלה הייתה באולימפיאדת בייג'ינג אז קראו לה American Darling ו-Face of America. בשנת 2009 הייתה הספורטאית האמריקאית האהובה ביותר על פי מגזין פורבס, נבחרה ל"אתלטית השנה" ולצעירה האמריקאית הנבחרת. היא התחילה להופיע בפרסומות רבות, למשל למקדונלד'ס ולצ'יריוס שגם הוציאו קופסה מיוחדת עם דמותה. היא מופיעה הרבה בטלוויזיה עם ג'יי לנו, דייוויד לטרמן, ג'ימי קימל, Entertainment Tonight, אופרה וינפרי. היא זכתה בעונה השמינית של "רוקדים עם כוכבים", וזכתה ב"מי רוצה להיות מיליונר" לסלבריטיס ב-50 אלף דולר, אותם תרמה.

היא מופיעה במופע בידור מצליח "The Tour of Gymnastics Superstars" של אלופת עולם ואלופות אולימפיות בהתעמלות יחד עם שירים וריקודים ומוזיקה.

במערכת הבחירות של 2008 הופיעה בוועידה של המפלגה הדמוקרטית והשביעה את המשתתפים שם.

ב-2012 הודיעה על פרישתה מנבחרת ארצות הברית.

## חיים אישיים
ב-2016 היא התתחתנה עם שחקן הפוטבול אנדרו איסט. יש להם שלושה ילדים.

## קישורים חיצוניים

* 

* שון ג'ונסון באתר קהילת התעמלות Every One

## הערות שוליים

קטגוריה:אמריקאים ילידי איווה
קטגוריה:דה מוין: אישים
קטגוריה:מתעמלות אמריקאיות
קטגוריה:אלופות אולימפיות: קורה
קטגוריה:אלופות עולם בהתעמלות
קטגוריה:זוכי פרס ESPY: הספורטאית האולימפית האמריקאית של השנה
קטגוריה:זוכי פרס ג'יימס סאליבן
קטגוריה:מתעמלות באולימפיאדת בייג'ינג (2008)
קטגוריה:זוכות מדליית כסף אולימפית אמריקאיות: התעמלות
קטגוריה:זוכי פרס בחירת הנוער
קטגוריה:אלופות אולימפיות אמריקאיות: התעמלות
קטגוריה:זוכי רוקדים עם כוכבים (ארצות הברית)
קטגוריה:איווה: ספורטאים
קטגוריה:אמריקאיות שנולדו ב-1992
קטגוריה:אמריקאים שנולדו ב-1992
החתול שאיננו שם

**החתול שאיננו שם** הוא ספר הדן בפילוסופיה מאת רון אהרוני שיצא לאור בהוצאת מאגנס בשנת 2009.

מקור שמו של הספר הוא באמרה של הפילוסוף ויליאם ג'יימס: "פילוסוף הוא עיוור שמחפש בחדר חשוך חתול שחור שאיננו שם". האמרה הזאת מבטאת את החידתיות האופפת את הפילוסופיה, והתחושה שאין יודעים במה בדיוק היא עוסקת. הספר מנסה להגדיר מהי הפילוסופיה, ולהסביר מניין נובעות תכונותיה: היעדר האובייקט לחקירה, העובדה שאי אפשר להשיב לשאלותיה על ידי התבוננות במציאות, העובדה שהבעיות הפילוסופיות המרכזיות אינן נפתרות לאורך אלפי שנים, תחושת שמיטת הקרקע מתחת לרגליים שאופיינית לדיונים פילוסופיים. 

בעיית הגדרת הפילוסופיה נחשבת עצמה לפילוסופית, אבל בעיני המחבר מובנה הוא – אילו מאפיינים של דיון מזוהים כ"פילוסופיים", שהיא שאלה פסיכולוגית. על פי טענת המחבר זהו אם כן ספר לא פילוסופי על הפילוסופיה. 

הפילוסופיה עוסקת בחשיבה האנושית. אולם לכאורה החשיבה היא חלק מתופעות הטבע, ואפשר היה לחקור אותה בצורה מדעית-עובדתית. השאלה המרכזית שבה עוסק הספר היא מדוע הפילוסופים אינם רואים זאת כך, ומדוע הסתכלותם בחשיבה האנושית אינה אמפירית (ניסויית). התשובה שנותן הספר היא שהמאפיין את הפילוסופיה אינו אובייקט החקירה, אלא דרך החקירה. טענתו של המחבר היא שהמאפיין את החקירה הפילוסופית הוא הנחה של זיהוי בין המערכת המושגית הנחקרת לבין זו המשמשת לחקירה. למשל, השאלה הספקנית "האם קיים עולם חיצוני או הכול נמצא במוחי" תלויה לחלוטין בכך שהאדם השואל זהה לאדם שעליו הוא שואל. השאלה "האם כל העולם הוא חלום של המלך האדום" (כך טוען טווידלדי במבעד למראה של לואיס קרול) היא חסרת משמעות. 

את הרעיון של הספר מסכם המחבר בשתי אמירות: 

א. בהסתכלות באחר אין פילוסופיה.

ב. חקירה עצמית תקינה דומה בכול לחקירתו של אחר.

המסקנה משתי אלה היא שבהסתכלות נכונה בעצמך, שבה מופרד החלק החוקר מן הנחקר, נעלמת תחושת הפילוסופיות של הבעיות. למשל, השאלה "מהי האמת" הופכת לשאלה "כיצד מתנהל מושג האמת במוחי". שאלות אחרות, שהמחבר קורא להן "ארכיטיפיות", נעלמות בהסתכלות מן הצד, וכל זכות קיומן באה להן ממבנה החקירה הלא מפריד. אלה הן בעיות הספקנות, חופש הרצון, בעיית היסק הרצוי מן המצוי של יום, ובעיית גוף-נפש.

## קישורים חיצוניים
* החתול שאיננו שם, הספר לקריאה חינמית באתר publishersrow
* בלוג אודות הספר מאת המחבר, דה מרקר קפה
* רון אהרוני, מהי פילוסופיה: החתול שאיננו שם, באתר e-mago 
* החתול שאיננו שם, באתר "טקסט"
* 
* שיחה בין אהרוני למוטי גרנר, ראיון בתחנת הרדיו החינוכית של מכללת אורנים
*ביקורת על הספר מאת מיכאל אברהם
*  

קטגוריה:חיבורים פילוסופיים
קטגוריה:ספרי 2009
קטגוריה:ספרי עיון בעברית
קטגוריה:ספרי הוצאת מאגנס
ממתיק

**ממתיק** הוא תוסף מזון המשמש להמתקת מוצרי מזון. עם הממתיקים נמנים ממתיקים טבעיים: סוכר, סוכר כוהלי, דבש, סילאן, סוכר פירות, וסירופים למיניהם (כגון סירופ מייפל), וממתיקים מלאכותיים: אדנוזין מונופוספט, אצסולפאם האשלגן, אליטם, אספרטם, אנתול, ציקלמט, גליציריזין, נאוטם, סכרין, סוכרלוז ועוד.

השימוש בממתיקים מלאכותיים ובממתיקים בכלל שנוי במחלוקת מבחינה בריאותית. יש השוללים שימוש בממתיקים באופן גורף, ויש הממליצים להפחית ככל האפשר בשימוש בממתיקים. 

השימוש בממתיקים מלאכותיים בכמויות גדולות עשוי להזיק לבריאות, ומוצרי מזון העושים שימוש בממתיקים אלה, כגון משקאות קלים, מכילים לרוב אזהרה בדבר היקף השימוש המותר במוצר בשל נוכחות הממתיק בו.

## ראו גם
* תחליף סוכר

## קישורים חיצוניים

* 

*
קטגוריה:תוספי מזון
שיין

קטגוריה:שמות פרטיים לגברים
קטגוריה:שמות משפחה אשכנזיים
קטגוריה:שמות משפחה גרמניים
מחוז שמפיין

**מחוז שמפיין** (באנגלית: **Champaign County**) הוא מחוז במדינת אילינוי שבארצות הברית. המחוז קיבל הכרה כמחוז בשנת 1833 כאשר קודם לכן היה חלק ממחוז ורמיליון. המחוז ובירתו אורבנה נקראו על שם עיר ומחוז דומים במדינת אוהיו.

בצמוד לאורבנה, הבירה המנהלית, מצויה העיר שמפיין, שהיא בירתו הכלכלית של המחוז. העיר שמפיין התפתחה ליד אורבנה בעקבות סירוב תושבי אורבנה למקם תחנת רכבת בתחום עירם. קמפוס אוניברסיטת אילינוי באורבנה-שמפיין הוא המוסד הבולט במחוז, והוא אחד המוסדות האקדמיים הבולטים בעולם בתחום מדעי החקלאות וההנדסה.

מלבד הערים אורבנה ושמפיין, יש ברחבי המחוז כ-20 כפרים.

## ראו גם
* סאבוי (אילינוי)

## קישורים חיצוניים

* 
* אתרי מחוז שמפיין – במרשם הלאומי של מקומות היסטוריים

שמפיין
אלינער ברזקי

**אלינֹעַר קוֹמיסָר-בַּרזָקִי** (נולדה ב-1941) היא אדריכלית ומתכננת ערים ישראלית, פרופסור אמריטה באוניברסיטת תל אביב וממייסדי בית הספר לאדריכלות באוניברסיטה. מתמחה בתכנון עירוני ובסוגיות אורבניות בין-תחומיות.
## חייה
ברזקי, ילידת חיפה, השלימה בין השנים 1967 ל-1970 את לימודי התואר הראשון באדריכלות בבית הספר לארכיטקטורה באוניברסיטת ז'נבה בשווייץ. בשנת 1973 החלה ללמוד לתואר D.E.A במכון ללימודים אורבניים בסורבון, אותו סיימה בשנת 1976. בין השנים 1975 ל-1976 לימדה בסורבון.

בין השנים 1977 ל-1989 שימשה ברזקי כמתכננת מחוז ירושלים במשרד הבינוי והשיכון. משנת 1989 עד לשנת 1994 שימשה כמהנדסת העיר של ירושלים. הקימה את בית-הספר לאדריכלות באוניברסיטת תל אביב, ועמדה בראשו במשך עשר שנים.

ברזקי היא חברת המועצה הארצית לתכנון ולבנייה ומשמשת כיו"ר עמותת עיר עמים. היא גם משמשת כחברה בוועדת השיפוט לבניית המבנה החדש של הספרייה הלאומית.

## קישורים חיצוניים
* דף אישי באתר אוניברסיטת תל אביב
* אלינער ברזקי, באתר עיר עמים
* 
*

## הערות שוליים

קטגוריה:אדריכליות ישראליות
קטגוריה:אדריכלים ישראלים
קטגוריה:בוגרות אוניברסיטת פריז
קטגוריה:בוגרי אוניברסיטת פריז
קטגוריה:בוגרות אוניברסיטת ז'נבה
קטגוריה:בוגרי אוניברסיטת ז'נבה
קטגוריה:סגל אוניברסיטת תל אביב: אדריכלות
קטגוריה:ישראליות שנולדו ב-1941
קטגוריה:ישראלים שנולדו ב-1941
חומר מקציף

ממוזער|טקסט=משקה קפוצ'ינו מוקצף|משקה קפוצ'ינו מוקצף
**חומר מקציף** (באנגלית: **Foaming agent**) הוא חומר אשר הוספתו למוצר מביאה ליצירת קצף.

כתוסף מזון הוספת חומר מקציף מאפשרת יצירת קצף במוצר מזון, כאשר זו נועדה להשפיע על המרקם של המוצר, או על יציבותו באמצעות יצירת בועות אוויר השומרות על מרקמו.

חומרים מקציפים מהווים מרכיבים של חומרי טואלטיקה כגון סבון, שמפו לשיער, משחת שיניים (לרוב נעשה שימוש בנתרן לורת זרחתי, נתרן לוריל אתר זרחתי, נתרן לוריל זרחתי ואמוניום לוריל זרחתי).

אחת מדרכי השימוש של חומר מקציף בתעשייה היא ניצול תכונה של חומרים מקציפים לשחרר גז בטמפרטורות מסוימות, ולכן חימום המוצר מביא להפיכתו מנוזל לקצף. חומרים מסוג זה הם טיטניום הידריד וזריקוניום הידריד המשמשים ביצירת קצף מתכתי.

## ראו גם
*חומר מונע קצף

קטגוריה:ערכים שבהם תבנית בריטניקה אינה מתאימה
קטגוריה:תוספי מזון
קטגוריה:תעשייה
הרעלת אספירין

**הרעלת אספירין** יכולה להיות חריפה או כרונית. הרעלה חריפה נובעת ממנה גדולה של אספירין הנלקחת באופן חד פעמי. הרעלה כרונית נגרמת ממינון יתר של אספירין לטווח ארוך. להרעלה חריפה תמותה של 2% ולהרעלה כרונית תמותה של 25%. תסמיני ההרעלה נעים בין בחילה קלה, הקאות, כאב בטן, לתרגיה, טיניטוס (צילצולים באזניים) וסחרחורת עד להתקפים ובצקת מוחית, בהתאם למינון שנלקח. בשעות הראשונות להרעלה מדידת גזים בפלזמה תראה בססת נשימתית עקב גירוי יתר של מרכז הנשימה במוח, בשלבים יותר מתקדמים נראה חמצת מטבולית עם פער אניוני מוגבר.

הטיפול כולל שימוש בפחם פעיל, דקסטרוז תוך ורידי, עירוי נוזלים ודיאליזה.

קטגוריה:הרעלות מסמים, תרופות וחומרים ביולוגים
קטגוריה:טוקסיקולוגיה
קטגוריה:משככי כאבים
חומר מונע קיצוף

**חומר מונע קיצוף** (**defoamer** או **anti-foaming agent**) הוא חומר כימי המונע היווצרות בועות אוויר בנוזל, ובכך מונע היווצרות קצף.

לרוב חומר זה אינו מסיס בנוזל, וכן חומר זה חייב להיות בעל צמיגות נמוכה על מנת שיוכל להתפשט בנוזל אליו הוא מוכנס ולהגיב עם בועות האוויר שבו. חומר זה פוגע ביציבות בועות הקצף ובכך גורם לפיצוצן ולשבירת הקצף.

## היסטוריה
החומרים הראשונים בהם נעשה שימוש למנוע קיצוף היו שמנים כגון קרוסין ודלק. מאוחר יותר נעשה שימוש גם בשמן צמחי ובשמני אלכוהול. 

החל משנות ה-50 של המאה ה-20 החל השימוש בחומרים מונעי קיצוף על בסיס צורן. חומרים אלה התבססו על פולידימתילצורן (שמן צורן). בשנת 1963 החל השימוש בחומרים מונעי קיצוף הידרופוביים, אף הם על בסיס צורן, ובשנות ה-70 החל השימוש בשעווה הידרופובית. 

## שימושים
חומרים מונעי קיצוף מוכנסים לתוך חומרי ניקוי, על מנת להפחית את הקיצוף הנוצר בהם ולהקל על השימוש בהם (כך למשל נעשה שימוש בחומרים מונעי קיצוף בסבוני מדיח כלים שכן הקצף מפריע לפעולת המכונה).

כתוסף מזון נעשה שימוש בחומרים אלה על מנת למנוע קיצוף במשקאות מוגזים ובריבות, וכן מוכנס לעיתים חומר מונע קיצוף לחלב עמיד על מנת להאריך את חיי המדף שלו.

שמן סיליקון מוסף לעיתים לשמן בישול על מנת למנוע קיצוף השמן בעת טיגון.

## ראו גם
* חומר מקציף
* פרשת הסיליקון בחלב

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:תעשייה
קטגוריה:תרכובות
יוסף שיינברגר

**הרב יוסף שיינברגר** (1919 – 31 בינואר 2007, י"ב בשבט ה'תשס"ז) היה סופר ועסקן חרדי, שימש כמזכיר העדה החרדית.

## ביוגרפיה
נולד לדוד שיינברגר בירושלים. בימי בחרותו החל לפרסם מאמרים בכתב העת "קול ישראל". הוא נישא לאלטא ציפורה רחל לאה בת צבי בלוי (נפטרה כ"ג בשבט ה'תשס"א), אחיהם של משה בלוי ועמרם בלוי.

לימים, כאשר התפלגו "אגודת ישראל" והעדה החרדית, המשיך שיינברגר את פעילותו בעדה החרדית, כתלמידו של הרב יוסף צבי דושינסקי. הוא פרסם מאמרים מדי שבוע בכתב העת העדה ושימש כעורך העיתון.

בסוף ימיו שהה רבות בארצות הברית. הביא למינויים של אישים בעדה החרדית כמו רבי יצחק יעקב וייס.

נפטר בי"ב בשבט ה'תשס"ז, ונטמן בהר הזיתים בירושלים.

## משפחתו
בנו הוא הרב משה שיינברגר, רב בקהילת "מתמידים" בביתר עילית ומחבר הספרים "עליות משה". שניים מחתניו היו הסופרים מנחם מנדל גרליץ ומנחם מנדל משי זהב. נכדו היה יהודה משי זהב.

## ספריו
מלבד מאות מאמרים ב"קול ישראל" וב"העדה", פרסם שיינברגר גם ספרים ובהם:
* **עמוד אש** - תולדות חייו של הרב יהושע לייב דיסקין
* **עולמות שחרבו** - סיפורים מקורות חייו של האדמו"ר יואל טייטלבוים מסאטמר
* **גנזי יוסף** - ערכים תורניים
* **גבורות רמח"ל** - על מסכת אבות
* רבי יוסף שיינברגר, 'ארז שנגדע' - הספד על הרב אברהם יוחנן בלומנטל, בתוך: **האיש על העדה: עדות ביהוסף שמו**, (ירושלים תש"ע, עמ' שיז-שיט).

## קישורים חיצוניים
* 
* 

קטגוריה:אנשי היישוב ילידי הארץ
קטגוריה:העדה החרדית: אישים
קטגוריה:יהודים הקבורים בהר הזיתים: חלקת הפרושים
קטגוריה:משפחת בלוי
קטגוריה:סופרים חרדים ישראלים
קטגוריה:ישראלים שנולדו ב-1919
קטגוריה:ישראלים שנפטרו ב-2007
מוחמד דג'אני

**מוחמד דג'אני דאודי** (נולד בירושלים ב-1946) הוא פרופסור ומנהל המכון ללימודים אמריקאיים באוניברסיטת אל-קודס, מייסד תנועת "ווסטיה".

## ביוגרפיה
נולד בירושלים למשפחת דג'אני המיוחסת. בשנת 1972 סיים תואר ראשון באוניברסיטה האמריקנית בביירות בתקשורת. בשנת 1974 סיים באוניברסיטה תואר שני באנגלית. בשנת 1975 סיים תואר שני במדעי החברה מאוניברסיטת מזרח מישיגן בארצות הברית. לאחר מכן סיים דוקטורט בשנת 1981 מאוניברסיטת דרום קרוליינה במדעי המדינה ודוקטורט נוסף בשנת 1984 מאוניברסיטת טקסס בניהול.

היה מחותמי יוזמת המפקד הלאומי של סרי נוסייבה ועמי אילון. בשנת 2007 הקים את תנועת "ווסטיה", תנועה פוליטית פלסטינית מתונה.

בשנת 2009 התנגד לבחירות ברשות הפלסטינית, וטען שהמצב אינו בשל לכך.

בשנת 2011, הצטרף למשלחת ישראלית במצעד החיים למחנות ההשמדה והריכוז בפולין, בהם אושוויץ ובירקנאו. 

בשנת 2013 השתתף בוועידת הנשיא בהזמנת שמעון פרס.

בשנת 2014 יצא עם תלמידיו מאוניברסיטת אל קודס בירושלים, למחנה אושוויץ. עם חזרתם הואשם בבגידה, והאוניברסיטה התנערה מהביקור באופן רשמי. דג'אני גם סולק מאיגוד המרצים באוניברסיטה זו. 

הוא אחיו של פרופסור מונזר דג'אני, ומתגורר בארצות הברית.

## קישורים חיצוניים
* קטעים ממאמר שפרסם דג'אני, באתר ממר"י, 8 בינואר 2014
* על תנועת ווסטיה מסמך מתורגם (אתר 'במסילה נלך' - לשיתוף פעולה בין דתי)
* 
* 

## הערות שוליים

קטגוריה:בוגרי אוניברסיטת קרוליינה הדרומית
קטגוריה:סגל אוניברסיטאות ברשות הפלסטינית
קטגוריה:פלסטינים שנולדו ב-1946
איליה מורומץ

[שמאל|ממוזער|250px|איליה מורומץ (במרכז) בציור של [ויקטור וסנצוב]]
**איליה מוּרוֹמֵץ** (ברוסית: **Илья́ Му́ромец**) הוא גיבור היסטורי של רוס של קייב, אחד משלושת הגיבורים האפיים (בוגאטירים) בסיפורי העם הרוסיים, יחד עם דובריניה ניקיטיץ' ואליושה פופוביץ'.

למרות שרוב עלילותיו הן כנראה בגדר אגדות עממיות, הוא עצמו כנראה היה דמות אמיתית של לוחם אביר במאה ה-12. הוא הוכרז כקדוש של הכנסייה האורתודוקסית ב-1643.

## דמותו באגדות העם

על פי האגדה, נולד איליה למשפחת איכרים בכפר קרצ'רובו, ליד מורום. הוא היה חולה מאוד בצעירותו ולא היה מסוגל לצעוד בכוחות עצמו עד גיל 33. בגיל זה הוא נרפא באורח נִסי על ידי שני עולי רגל והוענק לו כוח על אנושי, כדי לשחרר את קייב מעובדי האלילים.  מאוחר יותר הוגבר כוחו עוד יותר על ידי האביר סביטאוגור הנוטה למות. בדרכו לקייב הוא הגן לבדו על העיר צ'רניגוב בפני נוודים והביס ביערות בריאנסק את מפלצת "הזמיר השודד" (Солове́й-Разбо́йник).

בקייב הוכתר איליה מורומץ לאביר על ידי הנסיך ולדימיר והגן על רוס מפני פלישות נוודים. מזגו היה נדיב ופשוט, אך גם קצר רוח, וסופר עליו שהרס את כל צריחי הכנסיות בקייב משום שהנסיך ולדימיר שכח להזמינו לחגיגה.

דמותו של מורומץ משמשת באגדות העם הרוסיות כמודל של כוח גופני רב יחד עם דבקות דתית ויושר אישי המוקדשים להגנת המולדת.

## קישורים חיצוניים

* 

קטגוריה:פולקלור רוסי
קטגוריה:אנשי צבא רוסים
קטגוריה:קדושים נוצרים
קטגוריה:אישים שעל שמם כוכב לכת מינורי
פוסיפר

**פוסיפר** (באנגלית: **Puscifer**) הוא פרויקט צד מוזיקלי של סולן להקת טול וא פרפקט סירקל - ג'יימס מיינארד קינן. למרות שקינן באופן רשמי החבר הרשום היחידי בהרכב, בפועל היה שיתוף פעולה רחב עם אמנים נוספים לאורך שנות פעילות הפרויקט.

## רקע
פוסיפר החלה את דרכה בשם זה רק ב-2007, ולמרות זאת הלהקה הייתה קיימת עוד מ-2003 בשמות שונים. ההרכב היה מעורב בהפקת פסקול לסרטים "המסור 2", הראשון בסדרת סרטי "מלחמת האופל" וסרטי ההמשך "מלחמת האופל: אבולוציה" ומלחמת האופל: עלייתם של אנשי הזאב".

על פי הוגה הפרויקט, מיינארד, פוסיפר הוא "מגרש משחקים לקולות שבראשי", " תהליך שקורה כאשר אתה נמצא בחברת מוזיקאים אחרים". מלבד היותו מוזיקלי, מגדיר מיינארד את הפרויקט גם כ- "מותג ופרויקט קולנועי", כאשר בעצם עם יציאת השירים יוצאים גם DVD המלווים אותם בעזרת סרטונים הנעשים על ידי שילוב של קטעי וידאו עם גרפיקה ממוחשבת.

הפרויקט מאופיין בהרבה הומור ובוטות. ניתן אפילו להגדיר אותו כ"פרודיה" לסוגים שונים של מוזיקה. פרט לתוכן השירים, עטיפות האלבומים מושכים תשומת לב עקב הציניות המשולבת בהם ,כמו גם  הראינות הקומיים של מיינארד, והופעות רוק בסגנון קברט.
 דוגמה לכך ניתן למצוא בשיר Country Boner, פרודיה לשירי קאנטרי ידועים.

סך הכל הפרויקט הוציא כשני אלבומי אולפן, כאשר השני הוקלט יחד עם השחקנית והזמרת מילה יובוביץ'.

## הופעות חיות
מאז ההופעה הראשונה ב-2009, נהג להופיע מיינארד עם הרכב משתנה בהופעותיו עם פוסיפר על במות שונות בארצות הברית. הופעתה של פוסיפר ידועה לרוב בשל ססגוניותה המשתנה והשימוש הרב במצגים ומוניטורים אלקטרוניים על הבמה. ובכל זאת למרות הביקוש הרב להופעות חיות, לא נהג הפרויקט לצאת למסעות ברחבי העולם, אלא הסתפק בהופעות בודדות בתאריכים פעמיים ביעדים כגון לאס וגאס.

## אמנים חוברים
לפי חשבון המייספייס של מיינארד, האמנים אשר שותפים לפרויקט הם:

מיינארד ג'יימס קינן ודלת מסתובבת של אנשים מוכשרים. הרשימה העדכנית של מוזיקאים אורחים... הגיטריסט רנהולדר, מילה יובוביץ', ליסה ג'רמנו, ג'וש יוסטיס, סאטאנס מיוז, ועוד.
- מיינארד ג'יימס קינן, *מייספייס 2008*

בנוסף לרשימה זאת, הקליט מיינארד גם עם טרנט רזנור (סולן Nine Inch Nails), ההרכב לאסטמורד, ג'וני פולונסקי, טים אלכסנדר, בראד ווילק, ג'ואי ג'ורדיסון, אנייג'ל איימי, טלפון תל אביב, גיל שרון, טריי גאן, ועוד אמנים רבים ואחרים.

## דיסקוגרפיה
### אלבומי סטודיו
* V" Is for Vagina" (2007)
* Conditions of My Parole (2011)
* Money Shot (2015)
* Existential Reckoning (2020)
* Normal Isn’t (2026)

### מיקסים
* V" Is for Viagra. The Remixes" (2008)
* D" Is for Dubby - The Lustmord Dub Mixes" (2008)
* Sound into Blood into Wine (2010)
* All Re-Mixed Up  (2013)

### מיני אלבומים
* Don't Shoot the Messenger (2007)
* (C" Is for (Please Insert Sophomoric Genitalia Reference Here" (2009)
* Donkey Punch The Night (2013)

## קישורים חיצוניים

* 

קטגוריה:להקות אמריקאיות
קטגוריה:להקות שהוקמו בשנת 2003
תעלת אירואסיה

פרויקט **תעלת אירואסיה**, הידוע גם בשם **תעלת מאניץ**', הוא פרויקט סובייטי שאפתני שהחל בשנת 1932 אך מעולם לא הושלם, לבניית תעלה שתחבר בין הים הכספי לבין ים אזוב שבים השחור (ומכאן – חיבור בין אסיה לאירופה).

אורך התעלה המתוכננת היה כ-700 קילומטר, רוחבה 80 מטר, עומקה 6.5 מטר, והיא יועדה לכלי שיט בקיבולת של עד עשרת אלפים טון.

## נתיב התעלה
הנתיב נבחר בקפידה כך שיעבור לאורך מסלול לא הררי. הנקודה הגבוהה ביותר לאורך הנתיב המתוכנן גבוהה ב-27 מטר מים אזוב ו-54 מטר מהים הכספי. הוצעו פתרונות שונים להתגברות על מכשול זה באמצעות תאי שיט כמקובל בתעלות אחרות בעולם.
[שמאל|ממוזער|200px|[נהר הדון הנשפך לים אזוב. מימין – צפון הים הכספי, אליו נשפך נהר הוולגה]]

הנתיב המתוכנן עובר רובו בשקע גאולוגי המכונה "שקע קומה-מאניץ'"  על שם שני הנהרות שבו – קומה  ומאניץ'. בדרכו מהים הכספי מערבה עובר הנתיב ב:
* נתיב נהר קוּמָה, על גבול האוטונומיות הרוסיות רפובליקת דאגסטן ורפובליקת קלמיקיה.
* תעלה שתיחפר על בסיס חלק מתעלת קומה-מאניץ', שהיא תעלה להעברת מים להשקיה המחברת כיום בין נהר קומה לנהר מאניץ' המזרחי
* נהר מאניץ' המזרחי
* נהר מאניץ' המערבי, הזורם כיום דרך אגם מאניץ' גודילו, אגם מלוח בקלמיקיה, ונשפך לנהר הדון.
* 100 קילומטר במורד נהר הדון, לתוך ים אזוב.

## היסטוריה
בחודש מאי 1932 אישרה הממשלה הסובייטית את התוכניות, והעבודה החלה מיד בחלק של נהר מניץ' המערבי. עד שנת 1941 הושלמו 329 קילומטר של שיט רצוף.

עם מעורבות ברית המועצות במלחמת העולם השנייה הופסקו העבודות על התעלה. לאחר המלחמה הושקע רוב המאמץ בגמר תעלת הוולגה-דון ולאחר מכן לא נמצאה הצדקה כלכלית מבחינת היקף השיט הצפוי להשלמת הפרויקט המקורי.

קטגוריה:הים הכספי
קטגוריה:הים השחור: היסטוריה
אירואסיה
קטגוריה:פרויקטים הנדסיים שלא מומשו
אירואסיה
סיטקום (סרט)

**סיטקום** (בצרפתית: **Sitcom**) הוא סרט צרפתי סוריאליסטי וסאטירי שיצא בשנת 1998. הסרט נכתב ובוים על ידי פרנסואה אוזון אשר זהו סרטו הראשון באורך מלא. הסרט זכה בשלושה פרסים והיה מועמד לשלושה נוספים, ביניהם בפסטיבל הסרטים בסטוקהולם.

עלילת הסרט נסובה סביב הידרדרותה המוסרית של משפחה בורגנית החיה בפרבר צרפתי. הידרדרות שמתחילה עם הכנסתו של עכבר לבן לבית המשפחה.

שמו של הסרט הוא התייחסות לסוגה הטלוויזיונית סיטקום (קומדיית מצבים), ובעיקר לקומדיות המצבים האמריקאית, בהן נפוצה ההתמקדות בחיי המשפחה ובערכיה.

## עלילה

בבית משפחה נורמלית למראה, חוזר יום אחד אב המשפחה מהעבודה, ומביא עמו עכבר לבן קטן. לאחר זמן קצר מתחילה החיה בעלת החזות התמימה להשפיע על אשתו ועל ילדיו, ומעוררת בהם את תשוקותיהם הנסתרות ביותר.

הבן מכריז בפני המשפחה על היותו הומוסקסואל ומתחיל להשתתף באורגיות. הבת מסכנת את חייה בכוונה תחילה למען הריגוש ומתנסה בפעילות סאדו-מאזוכיסטית עם בן הזוג שלה (סטפן רידו) ואילו האם מפתה את בנה בטענה שהיא יכולה "לרפא" אותו מנטייתו המינית. לאחר שהאב שוחט ואוכל את העכבר, הוא הופך בעצמו לעכבר ענקי. כשהמשפחה מגלה זאת, הם מתאגדים יחדיו ושוחטים אותו בברוטאליות.

## השפעות על הסרט

בסרטו הידוע של ג'ון שלזינגר "קאובוי של חצות", מתגלה התסכול המיני העמוק של אם ובנה כאשר היא יוצרת דמות עכבר לבן מגומי.

סרט נוסף שככל הנראה השפיע על "סיטקום" הוא תיאורמה, סרטו של פייר פאולו פזוליני המבוסס על רומן שכתב. עלילת הסרט מתמקדת בחדירתו של זר מסתורי לביתה של משפחה איטלקית מהמעמד העליון. הזר מפתה כל אחד מבני המשפחה – האב, האם, הבת והבן. בעקבות ההיענות לזר המפתה נהפכת האם לנימפומנית, הבת נכנסת למצב קטטוני והבן מבין לראשונה שהוא הומוסקסואל והופך לאמן.

## קישורים חיצוניים

* 

קטגוריה:סרטי להט"ב צרפתיים
קטגוריה:סרטי סאטירה
קטגוריה:סרטי פרנסואה אוזון
קטגוריה:סרטים צרפתיים משנת 1998
נוטס קאונטי

**נוטס קאונטי** (באנגלית: **Notts County**) היא קבוצת כדורגל מהעיר נוטינגהאם, אשר משחקת נכון לעונת 2025/2026 בפוטבול ליג השנייה (הליגה הרביעית בחשיבותה באנגליה). הקבוצה, אשר נוסדה בשנת 1862, נחשבת לקבוצת הכדורגל המקצוענית הוותיקה ביותר בעולם והייתה אחת מ-12 קבוצות המייסדות של הליגה האנגלית אשר הוקמה בעונת 1888/1889.

נוטס קאונטי לא שיחקה מעולם בפרמייר ליג במתכונתו הנוכחית. עונתה האחרונה בליגה האנגלית הבכירה הייתה בשנת 1992 שנה לפני הקמת הפרמייר ליג. מאז ירדה הקבוצה במורד הליגות. בשנת 1995 נשרה לליגה השלישית ובחלוף שנתיים לרביעית. לאחר שנה שבה לליגה השלישית, אך בשנת 2004 חזרה לרביעית.

בקיץ 2009 הגיעו למועדון קבוצת משקיעים מתוך כוונה להחזיר את נוטס קאונטי לימיה היפים, כבר בעונה הראשונה הצליחה הקבוצה להעפיל לליגה השלישית אחרי 6 שנות היעדרות. בשנת 2015 ירדה לליגה הרביעית לאחר 5 עונות. 

בסיום עונת 2018/2019 ירדה נוטס קאונטי לנשיונל ליג אחרי הפסד במחזור הסיום לסווינדון טאון 1–3. בכך לראשונה בתולדותיה נפרדה נוטס קאונטי מהפוטבול ליג וירדה לליגה החמישית..

שנה מאוחר יותר פספסה נוטס קאונטי הזדמנות לשוב לפוטבול ליג השנייה לאחר שהקבוצה נוצחה בגמר הפלייאוף על העלייה לליגה הרביעית בידי הארוגייט 1–3.

בסיום עונת 2022/2023 חזרה נוטס קאונטי לליגת הפוטבול ליג השנייה אחרי 4 שנים של היעדרות אחרי ניצחון בגמר הפלייאוף על העלייה על צ'סטרפילד.

יריבתה העירונית היא נוטינגהאם פורסט. משחק הדרבי האחרון ביניהן התקיים בעונת 1993/1994.

## תארים והישגים
* **גביע ה-FA**: 1894
** **פיינליסטית**: 1891

## קישורים חיצוניים

* 

## הערות שוליים

*
קטגוריה:קבוצות כדורגל אנגליות
קטגוריה:נוטינגהאם: מועדוני כדורגל
קטגוריה:קבוצות כדורגל שהוקמו במאה ה-19
Opiate

**Opiate** (**אופית**') הוא מיני-אלבום שיצא ב-1992 על ידי הלהקה האמריקאית טול. האלבום הוכרז כפלטינה ב-1 באפריל 2005.

## מקור השם
הכינוי אופית' הוא בעצם הגייה של הלהקה עצמה. השם מייצג שילוב של המילים האנגליות אופיום (Opium) ואמונה (Faith). על פי ראיון שבוצע עם סולן הלהקה ג'יימס מיינארד קינן, הרעיון לשם לקוח מציטוטו המפורסם של הפילוסוף קרל מרקס - "הדת היא אופיום להמונים".

## רשימת השירים
# "Sweat" – 3:46
# "Hush" – 2:48
# "Part of Me" – 3:17
# "Cold and Ugly" (live) – 4:09
# "Jerk-Off" (live) – 4:23
# "Opiate" – 8:28
#* מכיל גם שיר חבוי בשם "The Gaping Lotus Experience"

## משתתפים
* מיינארד ג'יימס קינן - שירה
* אדם ג'ונס - גיטרה
* פול דאמור - באס
* דני קארי - תופים

## קישורים חיצוניים

קטגוריה:אלבומי 1993
לנסטר

**לנסטר** (באירית: **Laighin / Cúige Laighean**, באנגלית: **Leinster**) היא אחת מפרובינציות אירלנד. זוהי הפרובינציה המאוכלסת ביותר באירלנד - כ-2.3 מיליון תושבים, בה שוכנת הבירה דבלין, ובסביבתה מרוכזת מרבית אוכלוסיית הפרובינציה. שטחה של לנסטר הוא 19,764 קמ"ר. הדגל של הפרובינציה מזכיר את סמל אירלנד, וכמוהו מכיל נבל אירי זהוב, אך על רקע ירוק.

שמה האנגלי של הפרובינציה נגזר מהמילים Laigin, כשמו של שבט עתיק שישב באזור לפנים, ו-staðr, מילה נורדית עתיקה שמשמעותה "ארץ" או "טריטוריה". השם האירי **Cúige Laighean** נגזר מאותו מקור. Laighean הוא שמו האירי של השבט, ו"Cúige" פירושה חמישית, אות לכך שבעבר נחלקה אירלנד לחמש פרובינציות.
גבולותיה של לנסטר עברו שינויים רבים, שהעיקרי שבהם הוא סיפוח שטחיה של מיד, הפרובינציה החמישית של אירלנד, בתקופתו של אוליבר קרומוול, שבמסגרתו סופחו ללנסטר המחוזות מית', וסטמית' ושטחים נוספים.

## תרבות וסמלים
ללנסטר היסטוריה תרבותית עשירה, והיא מהווה מוקד מרכזי של החיים הכלכליים, הפוליטיים והתרבותיים באירלנד. בפרובינציה שוכנת עיר הבירה דבלין, המרכזת מוסדות לאומיים, אוניברסיטאות, מוזיאונים, ומרכזי תרבות.

הדגל של לנסטר כולל נבל אירי מוזהב על רקע ירוק כהה – עיצוב הדומה לסמל אירלנד, אך משמש באופן בלתי רשמי כסמלה של הפרובינציה. הנבל נחשב לאחד הסמלים העתיקים של אירלנד, והוא מסמל את התרבות הגאלית והמורשת המוזיקלית של האי.

בתחום הספורט, נבחרת המחוז של לנסטר בולטת בענפי הכדורגל הגאלי וההורלינג במסגרת GAA (התאחדות האתלטיקה הגאלית).

## מחוזות
בפרובינציה שנים-עשר מחוזות היסטוריים:

*מחוז דבלין, ובו יש חלוקה נוספת לארבעה מחוזות משנה אדמיניסטרטיביים:
**העיר דבלין, שאינה מחוז אך נהנית ממעמד של מחוז אדמיניסטרטיבי.
**מחוז דן לירי-ראת'דאון (שטח 127 קמ"ר, כ-194,000 תושבים)
**מחוז פינגל (שטח 448 קמ"ר, כ-240,000 תושבים).
**מחוז דרום דבלין (שטח 223 קמ"ר, כ-247,000 תושבים (2006)
*מחוז קילדייר
*מחוז קרלו
*מחוז קילקני
*מחוז ליש
*מחוז לונגפורד
*מחוז לאות'
*מחוז מית'
*מחוז אופאלי
*מחוז וסטמית'
*מחוז וקספורד
*מחוז ויקלו

## קישורים חיצוניים

* 

*
קטגוריה:אירלנד: פרובינציות
כליה אגנית

**כליה אגנית** היא מום מולד שבו כליה אחת נמוכה ממקומה המקובל בגוף האדם - חלל הבטן האמצעי, וממוקמת בחלקו האחורי של האגן.

## רקע ואבחון
כליות העובר מתפתחות בשלבים מאוד מוקדמים להיווצרותו, ובהדרגתיות דרך שלפוחית השתן עד שהן עולות לחלק האחורי של חלל הבטן האמצעי. ברוב המקרים כך קורה, אולם לעיתים נמצא בסקירת המערכות המוקדמת באולטרסאונד מצב של כליה אגנית. כלומר, דבר מסוים (כגון הפרעה בזרימת הדם לעובר בשבועות הראשונים) מנע מאותה כליה לעלות למקום האידיאלי עבורה, הוא חלל הבטן האמצעי. בשלב בו עורכים את סקירת המערכות המוקדמת, הכליות סיימו את השלב בו הן מתמקמות בגוף, ועל כן אם נמצאה כליה אגנית - שם היא תישאר ואין עוד סיכוי שתמשיך לעלות.

במקרים מסוימים, הגינקולוגים אינם רואים בבדיקה כליה אחת, כלומר נראה שכליה אחת חסרה, ובבדיקות אולטרסאונד נוספות היא מתגלה בצורה יותר ברורה ככל שהעובר גדל יותר. לעיתים קשה לאבחן שמדובר בכליה אגנית משום שבשבועות הראשונים, בלוטות יותרת הכליה (הבלוטות המווסתות את איזונם של תפקודים שונים בגוף האדם) דומות לכליות ומיקומן סמוך. גם לולאות מעי עלולות אף הן להטעות מאותה סיבה.

## משמעות התופעה
טרם התברר עד כמה תופעה זו שכיחה, אך כן נמצא כי הכליה אינה מגיעה למקומה עקב השפעה סביבתית או התפתחות אינדיבידואליות בגוף העובר, ולא מסיבות גנטיות. 

התופעה איננה חמורה, ועל פי רוב לא תשפיע על תפקודן התקין של המערכות. עם זאת, במקרים מסוימים ייתכנו ליקויים בדרכי השתן, ויש להעריך את תפקוד הכליה (דבר העושה יועץ גנטי וגם נפרולוג) על פי פרמטרים שונים כגון מרקם הכליה, וכן להעריך את הסיכון לתסמונת גנטית שעלולה ללוות אותה. כאשר מדובר ביילוד ממין נקבה המצב עלול להיות יותר משמעותי, כיוון שאצל הנקבה יכולות להיווצר בעיות במערכת הרבייה כתוצאה מכך. עם זאת, ב-98% לערך מהמקרים הכליה מתקיימת באופן תקין ולא מתלווים אליה מומים נוספים.

כאשר מתגלה כליה אגנית בעת ההריון מתווספות בדיקות נוספות שיש לבצע, מעבר לבדיקות ההיריון השגרתיות והמוכרות. אלה כוללות גם בדיקות גנטיות, שעליהן ימליץ היועץ הגנטי. יש להיות תמיד במעקב אחר התפתחות הכליות, ואחר גודלן ובהירותן.

## קישורים חיצוניים

* פורום "כליה אגנית" באתר דוקטור'ס

קטגוריה:מומים מולדים במערכת השתן